Source: http://www.psd.ro/media/transcrieri/interviu-sustinut-de-liviu-dragnea-presedintele-psd-in-cadrul-emisiunii-sinteza-zilei-la-postul-de-televiziune-a35
Timestamp: 2018-01-16 13:29:39+00:00

Document:
Reporter: Ce se intampla in PSD?
Liviu Dragnea: E un partid care munceste. Pana acum cativa ani eram acuzati ca PSD e un partid din care nu iese nimic, sunt numai rafuieli interne. Acum le-am spus sa vorbeasca liber, sunt si colegi care m-au criticat, decizia finala insa se ia in partid, ceea nu inseamna ca e o degringolada. A evoluat discutia dupa interviul lui Gabi Firea, care nu a avut un atac la Guvern, dar si-a exprimat nemultumiri firesti. Vreau sa spun cateva lucruri: aici, in acest platou, am prezentat programul de guvernare de mai multe ori si de cateva ori nu singur. Mai important decat oricare membru PSD este programul de guvernare, din doua motive, a fost votat masiv si este documentul care schimba Romania in bine intr-un mod durabil. Din acest motiv, exista asteptari nu numai din partea simpatizantilor, ci si din partea membrilor de partid. Doamna Firea a avut niste asteptari si sigur ca ar fi vrut un sprijin mai mare din partea Guvernului. Nu inseamna ca daca cineva isi spune un punct de vedere Guvernul trebuie sa reactioneze, pentru ca i-am spus premierului sa se abtina de la a da replici cand un coleg are un punct de vedere care nu ii place. Acolo nu suntem pe persoana fizica, suntem ca reprezentanti ai unui partid. Este important programul de guvernare si suntem intr-un proces de evaluare a activitatii Guvernului.
Reporter: Pot sa vorbesc despre perceptie, care este ca PSD castiga alegerile incredibil, face o alianta confortabila cu ALDE, dar frictiunile interne aduc aminte de USL. Ce miza au? Vreti sa l schimbati pe Grindeanu?
Liviu Dragnea: Eu nu am vrut să fiu abil mai devreme, am vrut sa dau un raspuns complet. Nu este important, eu nu am avut de gand sa il schimb si nu am de gand sa il schimb pe Grindeanu. Al doilea motiv pentru care e important programul este legat de rezultatele pe care le poate avea. Daca am avea o masa de dimensiunea acestui cerc în care ne aflăm, asta ar fi Romania. Spatiul de dezvoltare al tarii este cat acest studio si trebuie umplut. Dar cresterea de 5,6% nu este generata de masurile luate de Guvern, ci de increderea mare in programul de guvernare. Masurile adoptate pana acum nu puteau genera aceasta crestere, dar toate masurile pe care urmeaza sa le luam nu pot fi adoptate fara ca celelalte masuri economice de crestere sa fie adoptate. Daca dam drumul la autostrazi, e un motor de crestere, se mai umple o parte din gol, alt motor ar fi caile ferate rapide sau renasterea agriculturii. Potentialul e urias. Din calculele noastre, impreuna cu domnul Valcov, Romania poate ajunge la 15% crestere economica si nu ar fi maximum. Programul este gandit cu o foaie de parcurs foarte stricta. Trebuiau adoptate niste ordonante, pentru ca orice intarziere genereaza o pierdere in alta parte si atunci aceasta evaluare pe care o facem in fiecare zi ne va duce la o concluzie care ne va da garantia ca programul se implementeaza. Am spus doar ca eram nemultumit de modul de comunicare al ministrului de Finante. Fiecare e liber sa faca speculatii si unii s-au gandit la remanieri, dar nu stiu daca dupa evaluare se va pune problem de remanieri. Chiar acum am auzit intr-un minister ca sunt secretari de stat ramasi din guvernul tehnocrat care merg cu frana trasa. Poate e o problema de relationare intre ministri, poate e o problemă de coordonare a Guvernului. La final vom avea o discutie serioasa si vom prezenta un set de propuneri in CEX. Nu am de gand sa schimb un ministru, nici nu pot eu sa fac acest lucru.
Reporter: Increderea intr-un sistem poate sa fie mai importanta decat orice masura pe termen scurt. Credeti ca increderea e intarita sau slabita? Ati facut planurile unei case, s-a turnat fundatia, a inceput sa creasca. Aceste frictiuni interne scad increderea?
Liviu Dragnea: E simplu, aceasta discutie nu ne face bine, e clar. Le cer tuturor colegilor ferm sa inceteze orice discutie publica pe tema asta. Dar casa nu se contruieste singura, va dau un exemplu din Alexandria, a venit in inspectie pe vremuri cineva de la Bucuresti pe un santier si l-au urcat pe schele si a intrat in apartamente si a intrebat unde e usa de la intrare si aia uitasera sa puna panoul care avea usa decupata! Nu trebuie sa vedem la final ca nu avem usa de intrare! Trebuie sa fim atenti, de aceea facem evaluari periodice, am spus de la inceput ca vor fi monitorizati permanent. Programul nu e ceva abstract, vreau ca romanii sa aiba salarii mai mari, vreau ca in agricultura lucrurile sa functioneze normal, s-a inceput sa se lucreze la sistemul de irigatii, niciodata nu a fost Romania in situatia asta in care apa ajunge gratuit pe canal. Cat despre discutia cu oaia ca brand de tara, nu a iesit domnul Daea cu discutia despre Miorita si frunza, nu pot sa il cert, pentru ca e in fiecare zi pe tarla. Il cert pe ministrul Turismului, desi nici el nu a venit cu discutia aia. Mie, ca brand, imi place frunza. Turismul are un potential de dezvoltare urias. Despre salvari, a fost o disputa si acolo. Cel de la ANAF a spus ca nu se mai putea merge pe varianta initiala, dar pana la urma nu ma intereseaza ca o face Arafat sau sau ca o face Bodog. Sunt zeci si sute de prevederi care trebuie urmarite cu lupa. La finalul evaluarii vom avea o concluzie pentru ca Romania, casa noastra, sa arate cum trebuie, sa nu fie fara usi. Deci, le cer tuturor sa inceteze cu discutiile.
Reporter: Realitatile care sunt? Aveti probleme cu Grindeanu?
Liviu Dragnea: Eu personal nu.
Reporter: Dar el cu dumneavoastră?
Liviu Dragnea: Nu am de unde sa stiu. Teoretic nu ar trebui sa aiba. Mi-ati cerut un raspuns onest si teoretic nu ar trebui sa aiba ceva cu mine, pentru ca au trecut cinci luni de cand l-am propus, dar nu e importanta relatia dintre mine si Grindeanu, ci e important ca Guvernul sa functioneze. Nu e o problema nici intre mine si Tariceanu. Noi nu discutam de evaluare doar in domeniile PSD, ci in ansamblul guvernarii. Stiu ca e mai spumos sa se discute despre tensiuni, dar nu ma intereseaza daca unul are o problema cu mine.
Reporter: Aveti vreun semnal ca are o problema?
Liviu Dragnea: Nu. Semnal? Ce vedem la televizor. Nu sunt tensiuni, nu au de ce sa fie, nu suntem intr-o firma, ci avem tara in fata. Ati spus sa fiu sincer, nu am de unde sa stiu daca aveti o problema cu mine. L-am intrebat si mi-a zis ca nu are. Nu asta e o tema de discutie intre noi, chiar nu este. Sper sa ramana sau sa revina concentrat pe programul de guvernare, nu pe replici politice.
Reporter: Ati veni in campanie cu programul si cu echipa. Daca echipa nu functioneaza, nu se poate construi. Cu aceasta echipa sunteti multumit, care e evaluarea?
Liviu Dragnea: Incerc sa fiu mai explicit, pentru ca e o abordare diferita. Exista anumite probleme in implementarea programului in unele domenii si in afara de evaluarea propriu-zisa vreau sa ajungem la concluzia corecta, daca cauza e membrul X sau daca sunt alte cauze, daca avem o abordare superficiala. Putem sa spunem „tu pleci, ii aducem pe altii”, dar daca altele sunt cauzele, intram intr-un carusel . Nu vreau sa ajungem ca ne-am blocat cu acea casa pentru ca sfârșim ca USL, eu nu vreau asta.
Reporter: La USL au fost mai multe lucruri. In urechile lui Ponta se spuneau lucruri, in urechile lui Crin la fel. Aflam ca erau oameni ai sistemului care faceau asta programat. Care e rolul extern in ceea ce se intampla in PSD?
Liviu Dragnea: E o informatie la care vreau sa ajungem, sa vedem daca e si aceasta o cauza, sunt unii membri in urechea carora ciripesc niste pasarele trimise de niste institutii? Nu e complicat, nu pot sa spun acum da sau nu, dar o banuiala exista.
Reporter: Chirica de unde stiti ca e de la SIE? De ce l-ati mai propus?
Liviu Dragnea: Imi cer scuze, nu pot sa spun. Nu stiam atunci, am propus o echipa noua, tanara. Suspiciuni mai sunt si fata de altii.
Reporter: Avem nevoie de servicii puternice care sa isi faca treaba. La noi pare ca Securitatea n-a murit niciodata. Nu ar trebui lucrurile transate? Avem povestea cu SIPA.
Liviu Dragnea: Sa va spun cateva lucruri: eu îi respect pe cei care lucreaza in servicii, sunt ofiteri extrem de bine pregatiti, oameni care isi risca viata in fiecare zi, care asigura intr-un rol major stabilitatea si securitatea tarii. Sub nicio forma cineva dintr-un serviciu nu genereaza si nu decide astfel de lucruri. Daca sunt, sunt la nivelul conducerii. Asta nu e o batalie usoara, dar m-am angajat la ea, pentru ca daca nu o facem noi, nu o mai face nimeni. Nu e usor sa rupi niste obiceiuri, nu e usor sa ceri sa nu se mai foloseasca un sistem folosit de ani de zile. Bref, cum am spus, de ani de zile in Romania unii au castigat alegerile si altii au vrut sa conduca. Sa nu credeti ca atacurile zilnice la adresa mea sunt intamplatoare. Se vede cu ochiul liber ca sunt platite si coorodnate. Dar eu sper ca domnul Hellvig sa aiba atitudinea pe care si-a exprimat-o ca nu vrea ca SRI sa fie implicat in viata politica. Am fost nemultumit ca un consilier al premierului e ofiter SRI, e o chestiune sensibila, dar a generat o suspiciune. L-am intrebat pe premier pentru ca m-au intrebat si pe mine oamenii. Daca il ajuta, foarte bine, dar, ma rog, sper sa ajungem sa avem siguranta ca partidele isi fac treaba lor si colaboreaza in limitele constitutionale si legale cu institutiile. E o discutie aproape nesfarsita.
Reporter: Lucrurile au ramas neclare in ce priveste campul tactic. Hai sa vorbim de decizia CCR de azi. Ce a contestat fosta dumneavoastră sotie a fost respins, dar daca citim decizia, spune exact ce intelesese UNJR de la inceput. Parlamentul trebuie sa transeze pragul.
Liviu Dragnea: E obligat. CCR a ramas consecventa. Prin decizia de azi, a bolduit prima decizie care sa zicem ca in mod voit era inteleasa gresit de catre unii. S-a spus ca OUG a fost data pentru mine si s-a spus peste tot, si in afara tarii. CCR spune acum clar si explicit ca Parlamentul e obligat sa stabileasca un prag valoric si intensitatea vatamarii.
Reporter: Ce facem cu toti cei care s-au inflamat si care ne-au tinut lectii?
Liviu Dragnea: Nu stiu ce facem. Important e ca ei sa inteleaga ca au iesit pe baza unor minciuni si s-au revoltat pe baza unor minciuni. Sunt suparat pe cei care sunt in spatele celor care au construit aceste minciuni. Noi suntem in fata unei situatii clare: Guvernul sau Parlamentul sunt obligate sa puna un prag. Am inteles ca ministrul Toader a spus ca trebuie un prag si probabil ca vine un proiect de la Guvern. E un exemplu clar de manipulare. Sunt curios ce zic cele sase ambasade care au semnat un document in care au cerut sa se retraga OUG. Acum avem o decizie a CCR si nu putem da inapoi, pentru ca ar insemna ca nu mai respectam statul de drept. E o decizie importanta care trebuie sa ii puna pe ganduri pe multi. Fiecare a fost cu treburile lui azi, eu am aflat cand veneam spre dumneavoastra, azi am avut intalniri cu sindicatele. Decizia de azi probabil ca in zilele urmatoare ne va ajuta sa intelegem ce s-a intamplat in februarie, cand s-a pornit o minciuna internationala. Acum decizia CCR e data tot pentru mine? Eu nu stiu cum ma afecteaza pe mine, eu vreau sa castig procesul dovedindu-se ca am fost trimis in judecata pe baza unor declaratii mincinoase. Sunt sefi de institutii care macar puteau sa taca, erau foarte vocali, spuneau ca pragul e o prostie. Nu acolo e lupta anticoruptie.
Reporter: E important sa luptam impotriva hotiei si a corupției. Ce facem cu coruptia la nivel de stat? La comisia de ancheta unii nu vin, altii isi bat joc. Berceanu si-a batut joc de comisia de ancheta azi.
Liviu Dragnea: Nu e trimisa in derizoriu comisia. Am inteles ca si Opris era foarte arogant, ca si cum STS e o firma privata. Acolo trebuia sa raspunda la niste intrebari, nu sa fie arogant. O sa ne uitam in Constitutie cu lupa, Parlamentul e institutia suprema a unui popor, sunt reprezentati toti oamenii, nimanui nu ii este permis sa isi bata joc de reprezentantii unei natiuni. E un inceput, sa nu credeti ca aceasta comisie va fi dusa in derizoriu.
Reporter: Am promis ca vorbim de legea salarizarii. Care e situatia reala?
Liviu Dragnea: Este o lege destul de complicata, cu multe cifre. Noi nu am spus nici in campanie ca toata legea va intra in vigoare de la 1 iulie. Am explicat clar ca va fi etapizata pana in 2022. Erau cateva prevederi, la educatie, o crestere de 80% pana in 2018 si atat. Azi apare si un spor discutat cu sindicatele, un spor neuropsihic. Pana acum s-au adoptat deja cateva cresteri pentru educatie, de la 1 iulie va aparea un voucher de vacanta valabil un an, o crestere de 25% de la 1 ianuarie 2018, 25% de la 1 martie 2018, plus acel spor de stres. Deci ne ducem la peste 100%. Pentru sanatate, s-a spus ca nu dam de la 1 ianuarie, ci de la 1 martie. Aici vorbim de cresteri spectaculoase. De la 1 ianuarie 2017 sunt in vigoare cresteri de 15%, de la 1 decembrie 2018 vor fi cele doua norme de hrana si voucherul de vacanta, la care se adauga impozitul pe venit 0. Am adoptat o serie de legi care au un impact total de 6 miliarde de lei. Deci nu se amana nimic, dimpotriva, cresterile sunt mai mari decat s-a discutat initial. Am mai discutat azi, e important pentru pensionari, o hotarare de Guvern pentru beneficiarii programului prin care pensionarii au dreptul la compensarea cu 90% a medicamentelor. Chiar asta ar mai lipsi, Curtea de Conturi sa le ia banii pensionarilor inapoi.
Reporter: A fost votata legea salarizarii?
Liviu Dragnea: Azi am avut discutii cu mai multe sindicate si in final s-a ajuns la o forma acceptata si sustinuta de ei, tinand cont si de rigorile anvelopei. E important ca s-a ajuns la o forma care sa ne asigure ca salariile cresc si ca statul are puterea sa le plateasca.
Reporter: In 2010 s-au taiat salarii, pensii. S-a crescut TVA. Intre timp, Romania a invatat ca daca faci cresteri de genul asta, se resimt in economie. Există resurse? De unde?
Liviu Dragnea: Sunt doua tipuri de abordari. Vreau sa fac o mica comparatie: cand s-au taiat salariile cu 25%, era bine? Ca acum sunt unii care ne critica pentru ca le marim. Daca s-a plecat de la ideea ca Romania ramane in stadiul actual, fara masurile din program, sigur ca nu ar fi bani, dar e un program care scoate din țărână motoare si motorașe de crestere economica. Revin la metafora cu masa si spatiul de dezvoltare, sincer, daca eu sunt o tara straina care am interesele mele si daca vad ca la tine in tara e loc, interesul meu e sa umplu eu locul ala. Sigur ca se uita dupa alte zone in care sa se dezvolte, problema e cat de prosti, lenesi si vanzatori de tara suntem noi. Fiecare motor aduce o crestere economica care aduce o crestere la buget. Romanii nu mai pot fi condamnati inca 25 sa stea cu salarii de mizerie. Un salariu minim este un salariu de mizerie, ca sa discutam clar. Nu poti sa traiesti cu 1450 de lei. Legea salarizarii va fi aplicata gradual, dar cu compensari pentru cei cu salarii foarte mici. Cei care vor castiga mai mult acum vor fi cei de la baza sistemului, dar nu poate sa creasca la fel pentru cel care este in varful piramidei. Conditia e ca programul sa fie implementat la virgula.
Reporter: Cum e cu Fondul Suveran?
Liviu Dragnea: Fondul e gata. E cam intarziat, ca si legea start-up, tot intarziata. Si legea preventiei s-a intarziat foarte mult, desi e foarte importanta. Vorbeam cu oameni, firme mici, care spun ca primesc amenda pentru nimic. Noi am spus ca rupem lucrurile astea. Toate motoroasele de crestere economica vor fi scoase de sub tarana prin acte normative.
Reporter: Spuneti-mi trei motoare de crestere economica.
Liviu Dragnea: Autostrazi facute prin fonduri europene, prin Fondul Suveran. Fondul Suveran va fi cel mai mare motor de crestere economica, exista un interes urias din partea tuturor companiilor cu care am discutat. Agricultura: un exemplu, daca tot am fost facut vedeta cu legea pentru crescatorii de porci, Romania importa 2500000 de purcei, in afara de carcasa congelata care se vinde in tara. Prin proiectul de lege, la fiecare porc sunt atribuiti 25 de euro. Niciun crescator nu poate sa ia direct de la cel care are maternitate in UE. Sunt cinci firme in domeniu si numai prin ele se aduc purceii in Romania. Cand au auzit ca se introduce aceasta sustinere de 25 de euro, au marit pretul cu 25 de euro pe cap de purcel. Ce au zis? Daca astia dau banii, spatiul nostru ramane mai mic. O sa investim in aparitia a 100 de mii de scoafe in Romania ca sa rezolvam o problema cu maternitatile, o problema care e de 25 de ani. Tot în agricultură, programul cu rosiile a prins foarte bine si il vom dezvolta la anul si mai mult.
Reporter: Cum estimati productia agricola? Vom avea seceta.
Liviu Dragnea: Eu zic sa nu ne panicam, cum am zis sa nu ne panicam si cand a fost acea noapte de inghet si se discuta de dezastrul din pomicultura. Au fost mici efecte, dar in ansamblu precipitatiile au ajutat. Stiti cum redimensioneaza firul de grau numarul de boabe? In functie de apa pe care o gaseste in sol intr-o anumita perioada. Pana acum, cu vremea lucrurile au stat bine, dar nu cred ca o sa avem o productie proasta, dimpotriva. Anul viitor o sa fim si mai bine pregatiti, dupa investitia in sistemul de irigatii. De motoare economice mai putem discuta: cresterea de venituri genereaza o crestere a consumului. Nu exista crestere bazata doar pe investitii, oamenii trebuie sa consume. E important ca balanta dintre investitii si consum sa fie echilibrata, nu 80%-20%, cum a fost pana acum.
Reporter: Programul a fost lucrat cu Darius Valcov?
Liviu Dragnea: Cu Valcov, Nica, Socol si cu oameni care lucreaza in institutii financiare. Au fost mai multi colegi, dar pe partea economica au fost ei. Valcov n-a vrut sa lucreze direct la implementarea lui, dar am inteles ca ar fi de acord sa vina la o emisiune. Eu m-as bucura foarte mult. El lucreaza mult si la implementare, pentru ca comunica cu ministrii aproape zilnic, vine cu explicatii suplimentare, e un om pe care il apreciez foarte mult.
Reporter: Cum il apreciati pe ministrul Toader?
Liviu Dragnea: Nu il apreciez, ca nu vreau sa fac aprecieri. Este un personaj interesant cu o pregatire serioasa si nu ma grabesc sa spun lucruri bune sau rele, dar nu face o impresie proasta. Cantareste foarte mult lucrurile. E intr-un proces de a capata si o experienta politica, ceea ce e firesc. Repet, nu vreau sa merg mai departe cu aprecierile. Mi-a placut cum a gestionat problema SIPA. Astept sa vina cu propuneri pentru legile justitiei si asta va conta foarte mult. Important e ca pachetul de legi sa aiba logica, coerenta si sa nu scape din vedere ce ne preocupa, adica sistemul sa fie imbunatatit si sa devina mult mai eficient.
Reporter: Cu privire la SIPA au aparut discutii daca decizia ministrului a fost una corecta.
Liviu Dragnea: Azi am avut o discutie cu el, sugestia mea a fost sa ceara CSM sa nominalizeze un magistrat detasat la Ministerul Justitiei pentru acest subiect. Nu e vorba neaparat de un membru din CSM, dar sa faca o propunere. Sa vedem daca vrea vreun judecator sa se suspende din magistratura pentru cativa ani.
Reporter: Niste securisti fac niste dosare magistratilor. Ce aflam noi este ca anumiti magistrati au fost informatori ai Securitatii. Cand a venit SIPA, au preluat reteaua. Doamna Macovei si-a sustras dosarul? Prin 2013 intelegem de la Cazanciuc ca un baiat de la SRI a schimbat becuri pe la arhiva. Nu credeti ca ar trebui ca cei care au sustras documente sa fie clarificati sau e un musuroi prea mare?
Liviu Dragnea: Sunt multe musuroaie in această țară si eu tot calc in ele. Eu sper ca ministrul sa isi foloseasca toate prerogativele pentru ca institutiile competente sa cerceteze cine a sustras acele documente. Este grav ca a existat acel raport si nimeni nu a facut nimic. Sper sa ministrul sa uzeze de toate prerogativele lui legale. Eu i-am sugerat public sa ceara la ORNISS si sa afle daca toate acele persoane care au aparut in aceste informari ca au intrat in arhiva SIPA aveau certificat de acces la documente clasificate. Este o infractiune foarte serioasa.
Reporter: Exista riscul ca documentele sensibile private sa ajunga in spatiul public.
Liviu Dragnea: Acelea trebuie topite. Magistratii cinstiti trebuie protejati. Prin actul normativ prin care se va stabili regulamentul acelei comisii care sa gestioneze arhiva SIPA, deoarece sunt informatii private care nu intereseaza pe nimeni, prin acel act normativ, daca pedepsele vor fi dure, nu o sa se joace nimeni cu ele. Modul cum vor fi filtrati oamenii e foarte important. Nu sunt de acord ca tot ce inseamna arhiva SIPA sa fie topit. Magistratii au dreptul sa aiba acces la propriul dosar, sa vada ce le-a facut sistemul, poate nu au habar de unde li s-a tras.
Reporter: Ce spuneti de vizita presedintelui in SUA?
Liviu Dragnea: Imi doresc sa fie o vizita buna. Am avut conflicte mari, inclusiv aceste discutii despre Guvern trebuie sa inceteze din acest motiv in aceste zile. Probabil ca se va intalni cu presedintele Trump. Pentru noi ca natiune e bine. Eu nu vreau ca presedintele sa fie acolo si sa afle ca se intampla ceva in Romania, si asta e un motiv pentru care discutiile trebuie sa inceteze. Deschiderea noastra catre SUA e totala, e ce am spus si cand am fost acolo in ianuarie. E un partener strategic extrem de important, dar dincolo de componenta militara trebuie si o compnenta economica. Se va intampla acelasi lucru si cu Germania, pentru ca si cu ei trebuie sa avem o relatie importanta. Sunt sigur ca si presedintele va cere lucrul asta. Au venit zeci de companii americane sa investeasca, e iar un motor de crestere serios. Eu imi doresc ca aceasta vizita sa fie buna, pentru ca orice intalnire buna a oricarui lider ajuta tara. Nu am suferit oficialii care merg in alte tari si se dau in stamba sau denigreaza aceasta tara. Orice oficial roman, daca in America sau oriunde are o vizita buna, la noi se aduna ceva. S-ar putea ca unii sa ma critice, dar avem un obiectiv urias, casa care se numeste Romania.
Reporter: Ati mentionat si Germania. Pare ca exista anumite tensiuni intre SUA si Europa. Cum ar trebui sa se pozitioneze Romania?
Liviu Dragnea: Romania trebuie sa se pozitioneze asa cum orice tara asezata s-a pozitionat mereu in istorie, pragmatic. Nu cu dragoste, nici cu patima, nici cu ura, nici mincinos: interesul e unul singur si atunci noi vrem sa avem o relatie exceptionala cu SUA, mult mai buna ca pana acum.
Reporter: Nu cumva ar trebui sa imbunatatim zona de comunicare, sa vina sa investeasca in Romania?
Liviu Dragnea: Categoric da. Vrem sa avem o relatie strategica cu Germania. Nici Germania, nici SUA nu au frictiuni cu noi. Nu trebuie sa ne bagam, avem interese majore cu SUA, la fel cu Germania, Romania trebuie sa fie un jucator intelept. Dar nu putem sa mai acceptam nici un fel de santaj din partea nimanui. Cand ceri niste lucruri, nu esti refuzat, pentru ca are sens. Cand am cerut sa avem fabrici care sa produca ceea ce ne intereseaza, raspunsul a fost rapid, OK. Ceea ce e in regula, castiga si unii, si altii. Important ca la noi sa nu raman gol in visterii. Romania sa redevina furnizor de tehnica de lupta. Avem fabrici de armament inchise care vor fi redeschise, sunt companii americane si germane care isi maresc investitiile aici. Au fost discutii cu EXXON care au venit din curiozitate si au constatat ca au facut bine ca au venit. E o tara care functioneaza, condusa de o majoritate normala la cap si au toata increderea in programul de guvernare si vin. Genul asta de atitudine nu ne poate aduce decat castig. Sa nu uitam ce am spus in campanie, in centrul oricarei politici trebuie sa fie romanul, nu institutiile, nu sistemul, pentru ca daca romanul traieste mai bine, e un succes, dar daca romanul e obidit, aia nu e guvernare. Le-am spus colegilor mei, nu va uitati in sondaje, acolo mai cresti, mai scazi, sunt lucruri trecatoare, ce e important e implementarea programului, cu aia ramai in istorie. E prea multa incordare pe discutiile despre evaluarea Guvernului, trebuie sa puna mana la munca toti, asta va fi o decizie inteleapta si nu se va ajunge la nimic rau, pentru că trebuie ca acest program sa se implementeze.
Reporter: Ati spus ca societatile democratice pun cetateanul in mijloc. Un cetatean roman, dupa ani de zile in care suntem scuipati, terfeliti in Marea Britanie, Florin ia o naveta si loveste un terorist, intr-o scena de film. Ce ati fi gata sa faceti pentru Florin?
Liviu Dragnea: In primul rand, ar trebui promovat foarte mult, pentru ca poate deveni un simbol care sa rupa aceste minciuni despre Romania promovate de indivizi chiar si din tara. Dar daca Romania creste sustinut si vor fi salarii serioase, Florin va veni acasa, nu se va chinui sa ramana printre straini, sa fie facuti tigan sau rasa inferioara. Multi poate vor veni acasa si vor castiga in Romania cel putin la fel de mult ca acolo. Acolo tot strain se va simti. Asta e mai important ca orice harjoneala poliitca. E un alt obiectiv serios.
Reporter: Daca ar fi sa fac consultanta gratis pentru guvernare, as face din Florin un supersimbol. A fost un lucru pe care l-am remarcat cand ati venit la guvernare, ati evitat sa luati oameni din vechiul guvern in care ati fost, oameni de calitate, precum Banicioiu sau Teodorovici. Ati putea conta pe ei intr-o intarire a echipei?
Liviu Dragnea: Va pot spune altceva, Banicioiu si Teodorovici sunt oameni pe care ii apreciez mult, pentru ca am fost cu ei in Guvern si au fost ministri foarte buni. Oricand pot fi ministri intr-un Guvern PSD. Un ultim lucru despre salarizare, salariile magistratilor vor fi foarte mari si nu ascund faptul ca am avut anumite voci care mi-au zis ca sunt exagerat de mari si am spus ca pot fi considerat exagerat de mari acum, dar incet vor creste si celelalte salarii, dar medicii, dascalii si magistratii trebuie sa fie salarizati foarte bine. Sunt multumit ca am rezistat si ca n-am cedat la intentiile ca aceste salarii sa fie schimbate

References: CCR 
 CCR 
 CCR 
 CCR 
 CCR 
 CSM